|  |  |
| --- | --- |
| **MINISTERSTVO VNÚTRA SLOVENSKEJ REPUBLIKY**  OKRESNÝ ÚRAD KEŽMAROK  *Dr. Alexandra 61, 060 01 Kežmarok*  *podľa*  *§ 3 ods. 4 písm. f) zákona č. 336/2015 Z. z. o podpore najmenej rozvinutých okresov a o zmene a doplnení niektorých zákonov v znení neskorších predpisov v súlade s Metodikou poskytovania, monitorovania a hodnotenia regionálneho príspevku (ďalej len „metodika“) a Plánom rozvoja najmenej rozvinutého okresu Kežmarok*  **v y h l a s u j e**  **výzvu na predkladanie žiadosti o poskytnutie regionálneho príspevku** (ďalej len **„výzva“**) na rok 2024 | |
| 1. Vyhlasovateľ výzvy | Okresný úrad Kežmarok |
| 2. Číslo výzvy[[1]](#footnote-1)) | 2/OÚ-KK/2024 |
| 3. Dátum zverejnenia výzvy | 09. 09. 2024 |

|  |  |
| --- | --- |
| 4. Lehota na podanie žiadostí[[2]](#footnote-2)) | 09. 09. 2024 – 04. 10. 2024 |
| 5. Disponibilné finančné prostriedky vyčlenené na výzvu | **447 620,43 EUR**  Z uvedenej sumy bude pre podnikateľské subjekty poskytnutý regionálny príspevok maximálne vo výške 30 %, t. j. najviac 134 286,13 EUR. |
| 6. Minimálna a maximálna požadovaná výška regionálneho príspevku | Minimálna požadovaná výška regionálneho príspevku na projekt je 20 000,00 EUR.  Maximálna výška regionálneho príspevku na projekt na hospodársku činnosť je 130 000,00 EUR. Maximálna výška regionálneho príspevku na projekt na nehospodársku činnosť je 250 000,00 EUR.  Ak regionálny príspevok bude poskytnutý na vykonávanie hospodárskej činnosti podľa Schémy minimálnej pomoci na podporu lokálnej zamestnanosti III DM – 24/2024, maximálna výška pomoci jedinému podniku v priebehu obdobia troch rokov predchádzajúcich dňu poskytnutia pomoci nesmie presiahnuť strop pomoci vo výške 300 000 EUR a zároveň maximálna výška pomoci prijímateľovi v prepočte na 1 pracovné miesto nesmie presiahnuť 40 000 EUR.  Ak regionálny príspevok bude poskytnutý na vykonávanie hospodárskej činnosti podľa Schémy minimálnej pomoci na podporu najmenej rozvinutých okresov v odvetví poľnohospodárskej prvovýroby (schéma pomoci de minimis) DM-7/2019 v platnom znení, maximálna výška pomoci jedinému podniku nesmie presiahnuť 20 000 EUR v období prebiehajúceho fiškálneho roka a dvoch predchádzajúcich fiškálnych rokov. |
| 7. Oprávnené obdobie vzniku nákladov[[3]](#footnote-3)) | Od 01. 01. 2024  Regionálny príspevok možno použiť najneskôr:  a) do 31. marca 2025, ak bol poskytnutý vo forme bežného transferu po 1. auguste 2024,  b) do 31. decembra 2026, ak bol poskytnutý vo forme kapitálového transferu. |
| 8. Oprávnení žiadatelia[[4]](#footnote-4)) | 1. regionálna rozvojová agentúra, 2. slovenská časť euroregiónu, 3. európske zoskupenie územnej spolupráce,[[5]](#footnote-5)) 4. občianske združenie, 5. nezisková organizácia poskytujúca všeobecne prospešné služby, 6. obec, 7. vyšší územný celok, 8. registrovaný sociálny podnik,[[6]](#footnote-6)) 9. Slovenský Červený kríž, 10. registrovaná cirkev alebo náboženská spoločnosť so sídlom na území Slovenskej republiky,[[7]](#footnote-7)) 11. právnická osoba so sídlom na území Slovenskej republiky, ktorá odvodzuje svoju právnu subjektivitu od registrovanej cirkvi alebo náboženskej spoločnosti, 12. záujmové združenie právnických osôb so sídlom na území Slovenskej republiky, 13. rozpočtová organizácia alebo príspevková organizácia, ktorej zriaďovateľom je vyšší územný celok alebo obec, 14. škola alebo školské zariadenie,[[8]](#footnote-8)) 15. vysoká škola so sídlom na území Slovenskej republiky,[[9]](#footnote-9)) 16. obchodná spoločnosť alebo družstvo, 17. nadácie,[[10]](#footnote-10)) 18. krajské a oblastné organizácie cestovného ruchu,[[11]](#footnote-11)) 19. iné právnické osoby neuvedené v bode a) až r), 20. fyzické osoby – podnikatelia.   Žiadateľ musí byť registrovaný v príslušnom registri podľa právnej formy žiadateľa, musí mať oprávnenie na vykonávanie činností, ktoré sú predmetom žiadosti o poskytnutie regionálneho príspevku a v prípade poskytnutia regionálneho príspevku na vykonávanie hospodárskej činnosti musí žiadateľ spĺňať podmienky oprávnenosti podľa Schémy minimálnej pomoci na podporu lokálnej zamestnanosti III DM – 24/2024alebo Schémy minimálnej pomoci na podporu najmenej rozvinutých okresov v odvetví poľnohospodárskej prvovýroby (schéma pomoci de minimis) DM-7/2019, ktoré sú zverejnené na webovom sídle ministerstva[[12]](#footnote-12)). |
| 9. Aktivity, opatrenia, úlohy plánu rozvoja[[13]](#footnote-13)) | **4. 1 Aktivita A: Zamestnanosť - vytváranie pracovných miest pre UoZ a znevýhodnené skupiny na trhu práce.**  **Opatrenie A1:** Podpora integračných sociálnych podnikov a komunálnych podnikov.   * Úloha A1.1: Obstaranie technického a technologického vybavenia integračných sociálnych podnikov, vrátane stavebných prác súvisiacich s obstarávaným vybavením s cieľom vytvárania pracovných miest pre UoZ a znevýhodnených UoZ, * Úloha A1.2: Obstaranie technického vybavenia komunálnych podnikov s cieľom skvalitňovania poskytovaných služieb a vytvárania pracovných miest v komunálnych službách.   **Opatrenie A2:** Podpora podnikov v poľnohospodárskej a lesníckej výrobe v oboroch náročných na zastúpenie manuálnej práce.   * Úloha A2.1: Podpora aktivít poľnohospodárskych podnikov v oblasti špeciálnej rastlinnej výroby (pestovanie ovocia, zeleniny, byliniek a pod.) a živočíšnej výroby, * Úloha A2.2: Obstaranie technológie na pozberovú úpravu ovocia a zeleniny – triedenie, čistenie, balenie, mrazenie a podobne, vrátane stavebných prác súvisiacich s umiestnením obstaranej technológie, * Úloha A2.3: Obstaranie vybavenia podnikov pôsobiacich v lesníctve na podporu vytvárania pracovných miest pre znevýhodnených uchádzačov o zamestnanie.   **Opatrenie A3:** Podpora podnikov realizujúcich duálne vzdelávanie a praktickú výučbu v spolupráci so SOŠ.   * Úloha A3.1: Obstaranie techniky a technológie pre skvalitnenie duálneho vyučovania a praktického vyučovania, vrátane stavebných prác súvisiacich s umiestnením obstaranej technológie.   **Opatrenie A4:** Podpora MSP v oblasti priemyselnej výroby, stavebníctva a služieb.   * Úloha A4.1: Obstaranie techniky a technológie pre rozšírenie výroby a poskytovania služieb vrátane stavebných prác súvisiacich s umiestnením obstaranej technológie, * Úloha A4.2: Rozšírenie výrobných priestorov MSP a priestorov pre poskytovanie služieb, * Úloha A4.3: Rekonštrukcia a vybavenie skladových a logistických centier výrobných MSP, ktoré umožnia rozvoj firmy a vytváranie nových pracovných miest.   **Opatrenie A5:** Podpora vytvárania pracovných miest v oblasti sociálnych služieb  a vzdelávania.   * Úloha A5.1: Podpora subjektov poskytujúcich sociálne služby a vzdelávanie – skvalitnenie a rozšírenie ponuky sociálnych služieb a vzdelávania s vytvorením udržateľných pracovných miest.   **4.2 Aktivita B: Cestovný ruch**    **Opatrenie B1:** Podpora dobudovanie a modernizácie nosných produktov cestovného ruchu.   * Úloha B1.1: Doplnenie a modernizácia atrakcií a služieb cestovného ruchu v Pieninách, vrátane vodnej turistiky na Dunajci. * Úloha B1.2: Doplnenie a modernizácia atrakcií a služieb cestovného ruchu v Levočských vrchoch. * Úloha B1.3: Doplnenie a modernizácia atrakcií a služieb cestovného ruchu v Spišskej Magure. * Úloha B1.4: Doplnenie a modernizácia atrakcií a služieb cestovného ruchu v meste Kežmarok. * Úloha B1.5: Doplnenie a modernizácia atrakcií a služieb cestovného ruchu popri jestvujúcich cyklotrasách.   **Opatrenie B2:** Podpora inovatívnych foriem ubytovania v prepojení na prírodu a tradície.   * Úloha B2.1: Budovanie nových foriem ubytovania v území vo forme glampingu, či camping, ubytovanie na súkromí. * Úloha B2.2: Rekonštrukcia a vybavenie neobývaných domov s cieľom vytvorenia nových možností pre ubytovanie na súkromí. * Úloha B2.3: Rekonštrukcia, modernizácia a vytváranie agroturistických prevádzok s ubytovaním a doplnkovými službami vo väzbe na tradičné poľnohospodárstvo*.*   **Opatrenie B3:** Podpora aktivít zdôrazňujúcich význam kultúry, histórie a tradícií v cestovnom ruchu.   * Úloha B3.1: Rekonštrukcia kultúrnych pamiatok pre ich využitie pre poskytovanie služieb v cestovnom ruchu. * Úloha B3.2: Podpora zážitkového cestovného ruchu zameraného na kultúru, históriu a tradície.   **Opatrenie B4:** Podpora MSP v oblasti tradičnej výroby, ako podporného prvku cestovného ruchu.   * Úloha B4.1: Podpora oživenia tradičných remeselných prevádzok a prevádzok tradičnej výroby, ako prvku cestovného v centrách cestovného ruchu.     **4.3 Aktivita C: Rozvoj verejnej správy v území NRO**  **Opatrenie C1:** Zabezpečenie financovania projektov rozvoja verejnej správy v území NRO.   * Úloha C1.1: Podpora spolufinancovania projektov verejnej správy v oblasti regionálneho rozvoja z rôznych finančných nástrojov. |
| 10. Zoznam neoprávnených výdavkov | Medzi výdavky nesmú byť zaradené nasledujúce (neoprávnené) výdavky:   1. splácanie leasingu, úverov, pôžičiek a úrokov z prijatých pôžičiek vrátane úrokov z omeškania, zmluvných pokút a sankcií uložených podľa osobitných predpisov (napr. pokuta, odvod, penále a pod.) a iných obdobných sankcií, 2. výdavky na súdne a správne poplatky, 3. výdavky na úhradu záväzkov alebo refundáciu výdavkov žiadateľa o regionálny príspevok na projekt z predchádzajúcich rokov, 4. výdavky na krytie majetkovej účasti v inej právnickej osobe alebo na založenie alebo zriadenie inej právnickej osoby ako rozpočtovej alebo príspevkovej organizácie, 5. výdavky na krytie straty z vlastnej činnosti alebo z činnosti tretích strán, 6. výdavky na finančné zabezpečenie možných budúcich dlhov a čiastky odložené ako rezervy, 7. výdavky na úhradu dane z pridanej hodnoty, ak si prijímateľ môže uplatniť odpočítanie dane z pridanej hodnoty, a to aj v prípade, ak ju prijímateľ v skutočnosti nezíska späť, 8. výdavky na poistenie osôb a majetku, zákonné poistenie vozidla, havarijné poistenie vozidla, 9. výdavky na servis, údržbu a opravy dopravných prostriedkov, 10. výdavky na nákup kolkov a cenín, 11. úhrada výdavkov, ktoré nemajú priamy vzťah k projektu, 12. prémie, bonusy, odmeny, 13. pomerná časť osobných výdavkov, ktorá nezodpovedá pracovnému vyťaženiu zamestnanca na danom projekte, 14. mzdové náklady zamestnancov, 15. výdavky na nemocenské dávky, 16. príspevky na doplnkové dôchodkové sporenie, 17. výdavky na tvorbu sociálneho fondu, 18. výdavky na odstupné a odchodné, 19. výdavky na štipendiá, 20. cestovné za použitie taxi služby, 21. bankové poplatky, 22. výdavky na nákup pozemkov, 23. výdavky na vypracovanie projektovej dokumentácie k rôznym stavbám alebo rekonštrukciám, na ktoré nemajú zabezpečené ďalšie financovanie zo strany žiadateľa, 24. výdavky súvisiace s propagáciou a marketingom napr. územia, produktov, služieb a subjektov (okrem propagácie zrealizovaných aktivít projektu), 25. výdavky na obstaranie použitého materiálovo - technického vybavenia (napr. strojov, zariadení, dopravných prostriedkov, atď.), 26. výdavky na obstaranie a odpisy dopravných prostriedkov (vrátane použitých dopravných prostriedkov), okrem dopravných prostriedkov, ktoré budú využívané na rozvoz potravín alebo vozidla ambulancie záchrannej zdravotnej služby. |
| 11. Ďalšie podmienky poskytnutia regionálneho príspevku | 1. Splnenie podmienok podľa § 8a ods. 4 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.   Regionálny príspevok možno poskytnúť žiadateľovi ak:   1. má vysporiadané finančné vzťahy so štátnym rozpočtom, 2. nie je voči nemu vedené konkurzné konanie, nie je v konkurze, v reštrukturalizácii a nebol proti nemu zamietnutý návrh na vyhlásenie konkurzu pre nedostatok majetku, 3. nie je voči nemu vedený výkon rozhodnutia,[[14]](#footnote-14)) 4. nebola mu v predchádzajúcich troch rokoch uložená pokuta za porušenie zákazu nelegálneho zamestnania podľa osobitného predpisu,[[15]](#footnote-15)) 5. nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov,[[16]](#footnote-16)) 6. nemá právoplatne uložený trest zákazu prijímať dotácie alebo subvencie, 7. nemá právoplatne uložený trest zákazu prijímať pomoc a podporu poskytovanú z fondov Európskej únie, 8. je zapísaný v registri partnerov verejného sektora, ak ide o žiadateľa, ktorý má povinnosť zapisovať sa do registra partnerov verejného sektora. 9. Splnenie podmienky uvedenej v § 8 ods. 7 zákona č. 336/2015 Z. z. o podpore najmenej rozvinutých okresov a o zmene a doplnení niektorých zákonov v znení neskorších predpisov.   Ak má byť regionálny príspevok poskytnutý na výstavbu, zmenu stavby alebo stavebné úpravy, žiadateľ predkladá jeho vlastnícke právo alebo iné právo k pozemku alebo stavbe a jeho záväzok, že tieto práva k pozemku alebo stavbe sa nezmenia najmenej po dobu piatich rokov od dokončenia výstavby, dokončenia zmeny stavby alebo dokončenia stavebných úprav – preukázanie tejto podmienky žiadateľ:   * 1. uvedie vo formulári žiadosti v 2. časti a to konkrétne: číslo a výmeru parcely, katastrálne územie, číslo listu vlastníctva, vlastnícky vzťah; a   2. predloží nájomnú zmluvu alebo iný doklad preukazujúci právny vzťah k pozemku alebo stavbe po dobu piatich rokov.  1. Ak je účelom žiadosti o poskytnutie regionálneho príspevku výstavba, zmena stavby alebo stavebné úpravy, žiadateľ musí predložiť aj povolenia a stanoviská vydané v zmysle zákona č. 50/1976 Zb. o územnom plánovaní a stavebnom poriadku (stavebný zákon) napr. stavebné povolenie, oznámenie k ohláseniu drobnej stavby, ktoré sú platné najneskôr do lehoty na ukončenie podania žiadosti o poskytnutie regionálneho príspevku uvedenej v bode 4 tejto výzvy. V prípade, ak je účelom žiadosti o poskytnutie regionálneho príspevku okrem výstavby, zmeny stavby alebo stavebných úprav aj projektová dokumentácia, k žiadosti nie je potrebné predložiť stavebné povolenie alebo oznámenie k ohláseniu drobnej stavby. 2. Splnenie podmienky Schémy minimálnej pomoci na podporu lokálnej zamestnanosti III DM – 24/2024 – oprávnený žiadateľ musí byť registrovaný (založený) na území Slovenskej republiky aspoň 12 mesiacov ku dňu predloženia žiadosti (okrem príjemcov registrovaných v registri sociálnych podnikov - § 27 zákona č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov v znení neskorších predpisov). Schéma minimálnej pomoci na podporu lokálnej zamestnanosti III DM - 24/2024 je platná do 30.06.2031. 3. Splnenie podmienok Schémy minimálnej pomoci na podporu lokálnej zamestnanosti III DM – 24/2024 a Schémy minimálnej pomoci na podporu najmenej rozvinutých okresov v odvetví poľnohospodárskej prvovýroby (schéma pomoci de minimis) DM-7/2019 v platnom znení. (Jednou z podmienok Schémy minimálnej pomoci na podporu lokálnej zamestnanosti III DM – 24/2024 je vytvorenie najmenej 1 nového pracovného miesta pre uchádzačov o zamestnanie[[17]](#footnote-17)) alebo 1 nového pracovného miesta pre znevýhodnených uchádzačov o zamestnanie[[18]](#footnote-18)) a udržanie tohto miesta počas 2 rokov a pre Schému minimálnej pomoci na podporu najmenej rozvinutých okresov v odvetví poľnohospodárskej prvovýroby (schéma pomoci de minimis) DM-7/2019 v platnom znení je jednou z podmienok vytvorenie najmenej 1 nového pracovného miesta a jeho udržanie 1 rok v priebehu 2 rokov). 4. Ak žiadateľ žiada o poskytnutie regionálneho príspevku vo výške viac ako 100 000 EUR, v prípade poskytnutia regionálneho príspevku (t. j. k podpisu zmluvy) musí byť zapísaný v Registri partnerov verejného sektora a to počas celej doby trvania zmluvy v súlade so Zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov. |
| 12. Spôsob hodnotenia žiadosti[[19]](#footnote-19)) | Žiadosti o poskytnutie regionálneho príspevku vyhodnocuje riadiaci výbor najmenej rozvinutého okresu Kežmarok, ktorý sa riadi Štatútom a rokovacím poriadkom riadiaceho výboru najmenej rozvinutého okresu.  Riadiaci výbor hodnotí žiadosti o poskytnutie regionálneho príspevku podľa kritérií, ktoré sú uvedené v prílohe č. 4 výzvy. |
| 13. Kontakty pre účely konzultácií[[20]](#footnote-20)) | **Okresný úrad Kežmarok**  Mgr. Dominika Scholtz  e-mail: [dominika.scholtz@minv.sk](mailto:dominika.scholtz@minv.sk)  tel.: 0961 578 924 |
| 14. Spôsob predkladania žiadostí | Žiadateľ predkladá projekt na predpísanom formulári **žiadosti o poskytnutie regionálneho príspevku** (príloha č. 1 výzvy), ktorý zasiela v lehote uvedenej vo výzve:  a) prostredníctvom Ústredného portálu verejnej správy (zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov  Elektronická podateľňa: <http://podatelna.gov.sk>.  Žiadosť podpísaná elektronickým podpisom (čL. 3 ods. 12 nariadenia Európskeho parlamentu a Rady (EÚ) č. 910/2014 z 23. júla 2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/S (Ú. V. EÚ L 257, 28.8.2014)) a všetky jej prílohy musia byť zaslané do elektronickej schránky okresného úradu s označením predmetu **„Žiadosť o poskytnutie regionálneho príspevku k výzve č. 2/OÚ-KK/2024“** ako všeobecné podanie; alebo  prostredníctvom poštovej služby doporučene na adresu okresného úradu Kežmarok, Dr. Alexandra 61, 060 01 Kežmarokuvedenú vo výzve alebo osobne do podateľne okresného úradu. V tomto prípade žiadateľ zároveň zašle žiadosť a jej prílohy aj v rovnakom termíne aj elektronickou poštou (e-mailom) na adresu [dominika.scholtz@minv.sk](mailto:dominika.scholtz@minv.sk) s uvedením identifikátora **„Výzva č. 2/OÚ-KK/2024“.**  Prílohy k žiadosti o poskytnutie regionálneho príspevku sú identifikované vo formulári žiadosti o poskytnutie regionálneho príspevku. |
| 15. Doplňujúce informácie | Vzor zmluvy o poskytnutí regionálneho príspevku zverejní Ministerstvo investícií, regionálneho rozvoja a informatizácie Slovenskej republiky na svojom webovom sídle [www.mirri.gov.sk](http://www.mirri.gov.sk) v sekcii: Regionálny rozvoj. |
| 16. Prílohy k výzve | Príloha č. 1: Vzor žiadosti o poskytnutie regionálneho príspevku  Príloha č. 2: Zoznam merateľných ukazovateľov projektu  Príloha č. 3a: Vzor kontrolného listu k žiadosti o poskytnutie regionálneho príspevku  Príloha č. 3b: Vzor kontrolného listu k žiadosti o poskytnutie regionálneho príspevku – po doplnení  Príloha č. 4: Vzor hodnotiaceho hárku člena riadiaceho výboru pre posudzovanie žiadostí o poskytnutie regionálneho príspevku  Príloha č. 5: Príručka pre žiadateľa o regionálny príspevok v rámci výziev na predkladanie žiadostí o poskytnutie regionálneho príspevku, ktorá je zverejnená na webovom sídle Ministerstva investícií, regionálneho rozvoja a informatizácie Slovenskej republiky [www.mirri.gov.sk](http://www.mirri.gov.sk) v sekcii: Regionálny rozvoj |

V Kežmarku, 06. 09. 2024

Mgr. Katarína Bendíková

..............................

prednostka

Okresného úradu Kežmarok

1. ) Uvedie sa číslo výzvy vo formáte: „poradové číslo výzvy príslušného okresu v príslušnom roku“/OÚ-„skratka okresu“/“rok, kedy bola výzva vyhlásená“, napr. 01/OÚ-RS/2023. [↑](#footnote-ref-1)
2. ) Odporúčaná lehota je minimálne 4 týždne od zverejnenia, napr. od 01. 04. 2024 do 30. 04. 2024. [↑](#footnote-ref-2)
3. ) Oprávnené obdobie je napr. od 01. 01. 2024 do 31. 12. 2026. V prípade, že najmenej rozvinutý okres nedisponuje schváleným plánom rozvoja, oprávnené obdobie sa môže začať až od dátumu nadobudnutia účinnosti rozhodnutia Ministerstva investícií, regionálneho rozvoja a informatizácie Slovenskej republiky o schválení plánu rozvoja pre príslušný okres. [↑](#footnote-ref-3)
4. ) V prípade špecifických aktivít, opatrení a úloh uvedených v pláne rozvoja príslušného okresu, môžu byť upravení oprávnení žiadatelia. V prípade, ak sa do výzvy doplní iná právna forma žiadateľa ako je uvedená v tomto vzore, uvedie sa aj odkaz na zákon, podľa ktorého takáto právna forma žiadateľa vznikla. [↑](#footnote-ref-4)
5. ) Zákon č. 90/2008 Z. z. o európskom zoskupení územnej spolupráce a o doplnení zákona č. 540/2001 Z. z. o štátnej štatistike v znení neskorších predpisov. [↑](#footnote-ref-5)
6. ) Zákon č. 112/2018 Z. z. o sociálnej ekonomike a o sociálnych podnikoch a o zmene a doplnení niektorých zákonov v znení neskorších predpisov. [↑](#footnote-ref-6)
7. ) Zákon č. 308/1991 Zb. o slobode náboženskej viery a postavení cirkvi a náboženských spoločností v znení neskorších predpisov. [↑](#footnote-ref-7)
8. ) Zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov. [↑](#footnote-ref-8)
9. ) Zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov. [↑](#footnote-ref-9)
10. ) § 2 zákona č. 34/2002 Z. z. v znení zákona č. 346/2018 Z. z. [↑](#footnote-ref-10)
11. ) § 8 a 13 zákona č. 91/2010 Z. z. o podpore cestovného ruchu v znení neskorších predpisov. [↑](#footnote-ref-11)
12. ) www.mirri.gov.sk. [↑](#footnote-ref-12)
13. ) Uvádza sa číselné označenie a názov aktivity, opatrenia a úlohy podľa plánu rozvoja príslušného najmenej rozvinutého okresu. [↑](#footnote-ref-13)
14. ) Napr. zákona Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov, zákon Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov. [↑](#footnote-ref-14)
15. ) Zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 125/2006 Z. z. [↑](#footnote-ref-15)
16. ) § 170 ods. 21 zákona č. 461/2003 Z. z. v znení zákona č. 221/2019 Z. z.; § 25 ods. 5 zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení zákona č. 221/2019 Z. z. [↑](#footnote-ref-16)
17. ) § 6 zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov. [↑](#footnote-ref-17)
18. ) § 8 zákona č. 5/2004 Z. z. [↑](#footnote-ref-18)
19. ) Hodnotiace kritéria sú uverejnené vyhlasovateľom spolu s výzvou. [↑](#footnote-ref-19)
20. ) Uvádza sa meno a priezvisko kontaktnej osoby a emailový a telefonický kontakt. Žiadateľ má právo požiadať pri kompletizácii žiadosti o technickú podporu okresný úrad alebo iný touto činnosťou poverený subjekt. [↑](#footnote-ref-20)